Liudvinavo šv. Liudviko bažnyčia

Liudvinavo šv. Liudviko bažnyčia – bažnyčia, stovinti Liudvinavo miestelyje, 9 km į pietus nuo Marijampolės. Liudvinave kartu vyksta tradicinė miestelio įkūrimo šventė ir šv. Liudviko atlaidai.Liudvinave džiugino tradicinė miestelio šventė ir Šv. Liudviko atlaidai marijampole.lt 2022-08-29

 Istorija 
miniatiūra|180px|left|Bažnyčios interjeras

Liudvikas Konstantinas Pacas 1715 m. pastatė bažnyčią. Jai išlaikyti paskyrė 4 valakus žemės. Apie 1850 m. kunigo S. Lapinsko rūpesčiu bažnyčioje giedoti ir pamokslus sakyti pradėta lietuviškai. Po 1864 m. pastatyta nauja bažnyčia. Liudvinavo vikaras Simonas Lapinskas (1800–1899) apkaltintas vietos gyventojų raginimu eiti į sukilimą, už tai 1864 m. ištremtas į Sibirą.

1907 m. įsikūrė „Žiburio“ draugijos skyrius (pirmininkas kunigas Juozas Sriuoginis). 1908 m. įsteigta biblioteka-skaitykla. 1908 m. žiburiečiai Liudvinave surengė pirmą viešą lietuvišką vakarą. 1911–1914 m. veikė Lietuvių katalikų blaivybės draugijos skyrius.

1915 m. bažnyčia sudegė, pamaldos perkeltos į valsčiaus raštinę. Po 1918 m. šventoriuje pastatyta kukli medinė bažnyčia. Po Antrojo pasaulinio karo bažnyčia apleista. Klebono Jono Maksvyčio rūpesčiu ji 1975 m. suremontuota. Paskutiniajame dešimtmetyje pradėta mūryti nauja bažnyčia.

2024 m. suremontuota ir pritaikyta parapijiečių reikmėms senoji klebonija, atnaujintas bažnyčios interjeras.Kas įsikurs Liudvinavo parapijos senojoje klebonijoje? suvalkietis.lt 2025-02-13

 Architektūra 

Senoji bažnyčia stačiakampio plano, su apside, 2 bokšteliais. Šventoriaus tvora tinkuoto mūro.

Bažnyčioje pastatyti šiuolaikiniai vargonai. Instrumentą pagal Gracijaus Sakalausko projektą 1988 m. pagamino Marijampolės vargonų dirbtuvė.Liudvinavo Šv. Liudviko bažnyčios vargonai vargonai.lt

 Galerija 

 Literatūra 




 Šaltiniai 

 Nuorodos 

 Liudvinavo šv. Liudviko parapija vilkaviskiovyskupija.lt 
 Liudvinavo šv. Liudviko bažnyčia panoramas.lt

Kategorija:Marijampolės savivaldybės bažnyčios
Kategorija:Liudvinavas